Peters Grīnbergs

Peters Grīnbergs (; dzimis , miris Nobel Laureate Peter Grünberg has Died  fz-juelich.deGerman physics Nobel laureate Peter Gruenberg dead at 78  AFP.com) bija vācu fiziķis, viens no gigantiskās magnētiskās pretestības atklājējiem. 2007. gadā viņam kopā ar Albēru Fēru tika piešķirta Nobela prēmija fizikā.
 Biogrāfija 
Grīnbergs dzimis Plzeņā Bohēmijā, kas tajā laikā ietilpa Bohēmijas un Morāvijas protektorātā, ko bija okupējusi Vācija. Ģimene piederēja pie Sudetu vāciešiem, pēc kara viņus internēja, vecākus ievietoja nometnē. Tēvs 1945. gada 27. novembrī ieslodzījumā mira un tika apglabāts masu kapā (māte nodzīvoja līdz 100 gadu vecumam un mira 2002. gadā). Mātei bija jāstrādā lauksaimniecībā un jādzīvo noteiktā vietā kopā ar vecākiem. Vēlāk tur pievienoja arī bērnus. 1946. gadā, kā lielākā daļa vāciešu, viņi tika izsūtīti no Čehoslovākijas teritorijas. Tādējādi septiņu gadu vecumā Grīnbergs nokļuva Lauterbahā, Hesenē.

Grīnbergs studēja Darmštates tehniskajā universitātē, 1969. gadā saņēma doktora grādu. No 1969. līdz 1972. gadam strādāja Karltonas universitātē Otavā, Kanādā. Pēc tam līdz pat 2004. gadam strādāja Jūlihas Pētījumu centrā (Forschungszentrum Jülich) Vācijā. Tur 1988. gadā Grīnbergs atklāja gigantiskās magnētiskās pretestības efektu. Tajā pašā laikā neatkarīgi no Grīnberga to pašu efektu atklāja franču fiziķis Albērs Fērs, kas strādāja Université Paris-Sud. Tāpēc Nobela prēmiju piešķīra abiem zinātniekiem.

 Apbalvojumi un pagodinājumi 
 Nobela prēmija fizikā (2007)
 Volfa balva (2007)
 Āhenes Tehniskās universitātes Goda doktors (2007)RWTH Aachen Honorary Doctors RWTH AACHEN UNIVERSITY - English
 Rūras Universitātes Bohumā Goda doktors (2002)
 Ķelnes Universitātes Goda doktors (2008)
 Zārbrikenes Universitātes Goda doktors (2008)Natural Sciences and Technology  Saarland University
 Atēnu universitātes Goda doktors (2009)Forschungszentrum Jülich - GMR - Curriculum Vitae Peter A. GrünbergGrünberg, Peter  American Institute of Physics
 Sendai Universitātes Goda doktors
 Gebzes Tehniskās universitātes Goda doktors (2008)
 Jülihas Goda pilsonis (2008).
 Atsauces 

Ārējās saites

 Petera Grīnberga biogrāfija Nobela prēmijas mājaslapā (angliski)

Kategorija:1939. gadā dzimušie
Kategorija:Plzeņas apgabalā dzimušie
Kategorija:Čehijas vācieši
Kategorija:Vācijas fiziķi
Kategorija:Nobela prēmijas laureāti fizikā